|  |  |
| --- | --- |
| **Ljubav**  Sav sam smušen,  što mi je  ne znam ni sam.  Na trenutak ne znam  ni koji je dan.  Leptirići u trbuhu,  crvenim se u licu  i po sto puta na dan  pomislim na nju  i njezinu prijateljicu.  Robert Čehulić, 6. razred | **Ljubav**  Ljubav nema kraja  jer je izašla iz raja.  Ona je spas  za sve nas.  Ona nas u srce dirne  i kroz prozor virne.  Na prozoru čeka  da joj dođe  djevojka neka  i dječak mlad  koji će djevojku  imati rad.  Anabella Čehulić, 6. razred |
| **Ljubav**  Kad nas tisuću kilometara razdvoje  i kad najmanje misliš na mene,  moje oči  gledaju u daljinu  i traže samo tebe.  Kad se noć spusti,  prekrije prozor tvoj,  po nebeskoj pomrčini  poljubac ti šaljem svoj.  Neka poljubac stigne tamo  gdje ne mogu ja  i tiho ti šapne: mislim na tebe.  Paulina Horvat, 6. razred | **Ljubavna pjesma**   Za tebe koju volim  u torbi imam čokoladu,  pa te pod gablecom molim  da sa mnom jedeš u hladu.    Ljubavnu ti pjesmu pišem,  uz note i gitaru,  portret ti olovkom rišem  da ti stoji u spomenaru.    Kada bi samo znala  koliko te ljubim,  ljubav bi mi dala  da nadu ne gubim.                        Gabrijel Kudelić, 7. razred |
| **U mojim mislima**  Stalno mislim na tebe  pa zaboravim na sebe.    Mislim na tvoje plave oči,  ne daju mi mira ni po noći.    U školi sam popustio,  nogomet propustio.    Prijatelji me već zezaju  i mira mi ne daju.    Provodim svaki dan svoj  da izmamim osmijeh tvoj.                                         Filip Bičak, 7. razred | **Pjesma o ljubavi**  Ljubav je smisao života,  priča bez kraja.  Ljubav je čvrsta nit  što dvoje ljudi spaja.    Ljubav je neustrašiva,  nje se ne možeš  tako lako odreći,  moraš se potruditi  i ljubav na pravi način steći.    Ljubav je lijepa,  ljubav je čista,  čovjek kada je ima  sav blista.                                                  Lucija Bičak, 7. razred |
| **Nešto o ljubavi**    Kažu da je ljubav slijepa i gluha,  kažu da voljenu osobu  poznaješ kao sebe samog.  Ali, kako bi slijep  mogao gledati u oči  voljenoj osobi?  Spoznati joj žar  u očima,  čuti glas koji te doziva  da ju voliš još i više…  Svašta ljudi o ljubavi  govore…  Ne treba slušati njihov  pusti žamor.  Slušati treba tišinu.  Tišinu u očima osobe  koju poznaješ.  Nju si izabrao  da ti govori,  da ti šapuće.                                    Lucija Dragija, 7. razred | **Ljubav**  Zbog nje mi srce  veselo tuče,  a ljubav me moja  za njom vuče.  Ona je moj bijeli,  mirisni cvijet,  moj cijeli,  voljeni svijet.    Okovala me tuga,  onako zlobna i beskrajno duga,   jer tražio sam ljubav  na krivim mjestima.    Dođe mi da plačem kao dijete  što na svijetu nema nikog svog,  da već jednom kažem zbogom, svijete,  a ljubav ne liječi čak ni Bog.                                           Domagoj Mahnet, 7. razred |